
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 214 


12 Μαρτίου 1999 


ΑΠΟΦΑΣΕΙ Σ 

Αριθ. 14650 

Τροποποίηση Οργανισμού Εσωτερικής Υπηρεσίας Δή¬ 
μου Καλυμνίων Ν. Δωδ/σου. 

Ο ΓΕΝ. ΓΡΑΜ. ΠΕΡΙΦ. ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις των άρθρων 12, 241 και 242 του Ν. 
1188/1981, όπως ισχύουν σήμερα. 

2. Τις διατάξεις του άρθρου 67 του Ν. 1418/1984, όπως 
ισχύουν. 

3. Τις διατάξεις των Προεδρικών Διαταγμάτων 
37Α/1987 και 22/1990. 

4. Τις διατάξεις των άρθρων 19,20,34,35,36 και 38 του 
Ν. 2190/1994. 

5. Τις διατάξεις των άρθρων 7, 9, 11 και 12 του Ν. 
2503/1997. 

6. Τις διατάξεις του άρθρου 32 του Ν. 2508/1997. 

7. Τις διατάξεις του άρθρου 1 του Ν. 2647/1998, Ν. 
2081/92. 

8. Το αριθμ. 25/98 πρακτικό του Υπηρεσιακού Συμβου¬ 
λίου Δημοτικών και Κοινοτικών Υπαλλήλων. 

9. Την αριθμ. 42/1997 απόφσαη του Δημοτικού Συμβου¬ 
λίου Καλυμνίων, αποφασίζουμε 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Δήμου Καλυμνίων, ως εξής: 

Άρθρο Ιο. 

Τον Δήμο Καλυμνίων συγκροτούν: 

Α. Η Διεύθυνση Διοικητικών Υπηρεσιών και Γραμματεί- 
ας. 

Β. Η Διεύθυνση Οικονομικών Υπηρεσιών. 

Γ. Η Διεύθυνση Τεχνικών Υπηρεσιών. 

Δ. Η Διεύθυνση Πολεοδομίας. 

Ε. Η Διεύθυνση Φυσικού Περιβάλλοντος 

Άρθρο 2ο. 

Ο Δήμος διαρθρώνεται ειδικότερα στις ακόλουθες 


Δ/νσεις, Τμήματα και Γραφεία: 

Α. Δ/νση Διοικητ. Υπηρεσιών και Γραμματείας ΘΕΣΕΙΣ 

Δ/ντήςΚλάδουΠΕ1ήΤΕ17ήΔΕ1 1 

Α. 1. Τμήμα Γ ραμματείας 

Προϊστάμενος Κλάδου ΤΕ17 ή ΔΕΙ 1 

1 α. Ιδιαίτερο γραφείο Δημάρχου, κλάδου ΔΕ 1 1 


1β. Γραφείο Δημοτ. Συμβουλίου, ΣυνοικΣυμβουλίων, 


κλάδου ΔΕΙ 2 

1γ. Γραφείο Τύπου-Δημ.Σχέσεων-Αποδήμων, κλάδου 
ΤΕ17ήΔΕ1 1 

1δ. Γ ραφείο Οργάνωσης Λαϊκής Συμμετοχής, κλάδου 
ΔΕΙ 1 

1 ε. Γ ραφείο Δακτυλογράφων, Κλάδου ΔΕ 1 ή ΔΕ38 4 

Ιστ. Γραφείο δημοτ. Αστυνομίας (Αστυνόμευσης- 

γραμματείας) Κλάδου ΔΕ23 6 

1ζ. Αυτ/λες γραφείο Νομικών υποθέσεων, Δικηγόρος 1 
Α. 2 Τμήμα Διοίκησης. 

Προϊστάμενος Κλάδου ΤΕ17 ή ΔΕ 1 
2α. Γραφείο Διοικ. Μέριμνας, κλάδου ΔΕΙ 1 

2β. « Πρωτ.-Αρχείου, κλάδου ΤΕ1 ή ΔΕΙ 1 

2γ. « Εκτάκτων Αναγκών (ΠΣΕΑ) 

Απόστρ. Αξιωμαηκός ή κλάδου ΔΕΙ 1 

2δ. Γ ραφείο Πυροσβ. Υπηρεσίας κλάδου ΔΕ29 2 

κλάδου ΥΕ16 4 

2ε. Γραφείο Κοινών. Μέριμνας κλάδου ΤΕ2 1 

2στ. Γ ραφείο υλοποίησης συμβάσεων, κλάδου ΔΕΙ 1 

2ζ. Γραφείο Αλιείας - Γεωργίας,κλάδου ΠΕ 

Ιχθυολόγων 1 

Α.3 Τμήμα Δημοτ. Κατ/σεως και Ληξιαρχείου 
Προϊστάμενος κλάδου ΔΕΙ 
3α. Γραφείο Δημοτολογίου -Μ.Α. Στρατολογίας- 

Εκλογικών-Στστ/κής κλάδου ΔΕ 1 2 

3β. Γ ραφείο Ληξιαρχείου, Κλάδου ΔΕΙ 2 

Β. Δ/νση οικονομικών Υπηρεσιών 

ΔΛπής κλάδου ΠΕΙ ήΤΕ17 1 

Β. 1. Τμήμα Λογισπκού και επιμελητείας 
Προϊστάμενος Κλάδου ΤΕ17 ή ΔΕΙ 
1 α. Γ ραφείο Οικον. Προγραμματισμού και ελέγχου 
προσόδων και εξόδων Κλάδου ΔΕΙ 2 

1 β. Γραφείο εντολής δαπανών, προμηθειών, αποθηκών 
Κλάδου ΔΕΙ 2 

1 γ. Γ ραφείο μισθοδοσίας και ασφάλισης προσωπικού 
Κλάδου ΤΕ17 ή ΔΕΙ 2 

1 δ. Γ ραφείο Τ αμείου-είσπραξης και πληρωμών 

κλάδου ΔΕ 14 1 

κλάδου ΔΕ15 1 

Β.2. Τμήμα Παροχής Υπηρεσιών. 

Προϊστάμενος κλάδου ΔΕ 1 1 

2α. Γ ραφείο Δημοτ. Κοιμητηρίων, Κλάδου ΥΕ 11 2 

2β. Γ ραφείο Δημοτ.Σφαγείων και λουτρών, 

Κλάδου ΥΕ 16 2 

2γ. Γραφείο Δημοτ. Συγκοιν/νιών, κλάδου ΔΕ29 3 

Γ. Δ/νση Τεχνικών Υπηρεσιών 

Δ/νιής Κλάδου ΠΕ3 ή ΠΕ4 ή ΠΕ5 
Γ. 1. Τμήμα Προγραμματισμού 
Προϊστάμενος Κλάδου ΠΕ3 ή ΠΕΙ ή ΠΕ4 ή ΠΕ6 ή ΤΕ3 1 
1 α. Γ ραφείο γραμματείας, Κλάδου ΔΕ 1 1 

1 β. Γραφείο σχεδιασμού και ελέγχου, κλάδου ΤΕ3 1 

1 γ. Γραφείο μηχανοργάνωσης - μηχανογράφησης 
Κλάδου ΠΕ11 (α) ήΤΕ19 1 

Κλάδου ΔΕ38 (γ) 4 

Γ.2. Τμήμα Αρχιτεκτονικό 
Προϊστάμενος Κλάδου ΠΕ4 
2α. Γραφείο Κπριακών έργων και εγκατ/σεων 

Κλάδου ΠΕ4 ή ΤΕ ή ΔΕ5 1 

2β. Γραφείο έργων και διαμόρφωσης κοιν. Χώρων 
και τοπίου 

Κλάδου ΠΕ6 ή ΤΕ ή ΔΕ5 1 

Κλάδου ΔΕ6 1 

Κλάδου ΔΕ30 (οικοδόμων) 9 

Γ.3. Τμήμα Οδοποιίας. 

Προϊστάμενος ΠΕ3 ή ΠΕ6 ή ΤΕ5 1 

3α. Γραφείο οδικών και συγκ/κών έργων 

Κλάδου ΔΕ5 1 

Κλάδου ΔΕ30 (οικοδόμων) 9 

Γ.4. Τμήμα Ηλεκτρομηχανολογικό 
Προϊστάμενος Κλάδου ΠΕ5 ή ΤΕ4 1 

4α. Γ ραφείο ύδρευσης - αποχέτευσης, Κλάδου ΤΕ3 
ήΔΕ5 1 

Κλάδου ΔΕ30(υδραυλ.) 2 

4β. Γραφείο ηλεκτρομ/κών έργων - ηλεκτροφωτισμού 
- Δημ. Φωτισμού 

Κλάδου ΤΕ4 1 

Κλάδου ΔΕ24 3 

4γ. Γ ραφείο επισκευής και συντήρησης οχημάτων 
Κλάδου ΤΕ4 1 

Κλάδου ΔΕ4 1 

Κλάδου ΔΕ26 2 

Κλάδου ΔΕ27 2 

4δ. Γ ραφείο κίνησης 

Κλάδου ΔΕ5 1 

Κλάδου ΔΕ20 4 

Κλάδου ΔΕ28 4 

Δ. Διεύθυνση Πολεοδομίας 

Δ/ντής Κλάδου ΠΕ4 ή ΠΕ6 
Δ. 1. Γ ραφείο Γ ραμματείας 

Κλάδου ΔΕΙ ή ΔΕ38 1 

Δ.2. Τμήμα Πολεοδ. Σχεδιασμού και Πολεοδ. 

Εφαρμογών 

Προϊστάμενος ΠΕ4 ή ΠΕ6 1 

2α. Γραφείο σχεδιασμού - Γεωγραφ. Συστημ, 

Πληροφ. (Γ.Π.Σ.) - Απαλλοτριώσεων-Τακτοποίησης, 
Κλάδου ΠΕ6ήΤΕ5 1 

2β. Γ ραφείο Κτηματολογίου 

Κλάδου ΤΕ5 1 

Κλάδου ΔΕΙ 1 

2γ.Γραφείο έκδοσης οικοδ. Αδειών, 

2δ.Γραφείο αυθαιρέτων και επικινδύνων κατασκευών - 
Έκδοσης αδειών λειτουργ. Καταστημάτων 

ΚλάδουΠΕ3ήΠΕ4ήΤΕ3 1 

Κλάδου ΔΕΙ 1 

Ε. Διεύθυνση Φυσ. Περιβάλλοντος 
Διευθυντής ΠΕ9 ή ΠΕ14 ή ΤΕ13 


Ε.1. Τμήμα πρασίνου 

Προϊστάμενος ΠΕ9 ή ΠΕ14 ή ΤΕ13 ή ΔΕ5 
1 α. Γ ραφείο σχεδιασμού - συντήρησης φυτ. και ζωικού 
πλούτου 

Κλάδου ΠΕ9ήΠΕ14ήΤΕ13ήΔΕ5 1 

Κλάδου ΔΕ35 3 

Κλάδου ΥΕ16 5 

Ε.2. Τμήμα Καθαριότητος 
Προϊστάμενος ΔΕ5 ή ΔΕ2 
2α. Γ ραφείο Καθαριότητας (Αποκομ. - διαχείρισης 


απορριμ. - καθαριότητας 
κοινόχρ. Χώρων και κηρίων) 

Κλάδου ΔΕ5 1 

Κλάδου ΔΕ2 1 

Κλάδου ΔΕ28 1 

Κλάδου ΔΕ29 10 

Κλάδου ΥΕ1 φυλάκων 4 

Κλάδου ΥΕ 16 καθαριότητας 25 


Άρθρο 3ο. 

Προϊστάμενοι Οργανικών Θέσεων 

Οι Προϊστάμενοι όλων των οργανικών Μονάδων ορίζο¬ 
νται από τις διατάξεις του άρθρου 9 του Νόμου 1586/86. 
Όσον αφορά τους κλάδους των οποίων οι υπάλληλοι κρί- 
νονται για την κάλυψη θέσεων προϊσταμένων των κατά 
περίπτωση οργανικών Μονάδων έχουν ως ακολούθως: 

Προϊστάμενοι των Διευθύνσεων θα είναι αυτοί που ορί¬ 
ζονται στο άρθρο 3 της αριθμ. 14476/88 απόφασης του 
Νομάρχη Δωδεκανήσου. 

Στο τμήμα Γραμματείας θα προΐσταται ο Δήμαρχος ή υ¬ 
πάλληλος κλάδου ΠΕΙ Διοικητικού και ελλείψει αυτού του 
κλάδου υπάλληλος ΔΕΙ Διοικητικού. 

Στα υπόλοιπα τμήματα των Διοικητικών και Οικονομι¬ 
κών υπηρεσιών θα προΐστανται υπάλληλοι του κλάδου 
ΠΕΙ Διοικητικού και ελλείψει υπαλλήλων αυτού του κλά¬ 
δου, υπάλληλοι κλάδου ΔΕΙ Διοικητικού. 

Στο τμήμα προγραμματισμού θα προΐσταται υπάλλη¬ 
λος του Κλάδου ΠΕ3 ή ΠΕ4 ή ΠΕΙ ή ΠΕ6 ή ΤΕ3. 

Στο τμήμα Ηλεκτρομηχανολογικό θα προΐσταται υπάλ¬ 
ληλος του κλάδου ΠΕ5 ή ΤΕ4. 

Στο τμήμα Καθαριότητος θα προΐσταται υπάλληλος 
κλάδου ΔΕ5 ή ΔΕ2. 

Άρθρο 4ο. 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ ΚΑΙ ΓΡΑΜΜΑΤΕΙΑΣ 

Α. 1. ΤΜΗΜΑ ΓΡΑΜΜΑΤΕΙΑΣ 

α) Ιδιαίτερο Γ ραφείο Δημάρχου. Κάνει εργασίες που 
του αναθέτει ο Δήμαρχος, οι οποίες δεν ανήκουν στην αρ¬ 
μοδιότητα των άλλων υπηρεσιών, διεκπεραιώνοντας αυ¬ 
τές καθώς και την αλληλογραφία του Δημάρχου. Καθορί¬ 
ζει τις ημέρες και ώρες που θα δέχεται ο Δήμαρχος τους 
δημότες, επιτροπές και υπηρεσιακούς παράγοντες του 
Δήμου, κρατά βιβλίο που το ενημερώνει με τα θέματα που 
συζητά ο Δήμαρχος σε διάφορες συνεδριάσεις, κρατά βι¬ 
βλίο επιτροπών και συμβουλίων που συμμετέχει ο Δή¬ 
μαρχος, καθώς επίσης και το βιβλίο εισερχομένων και ε- 
ξερχομένων εγγράφων αλληλογραφίας Δημάρχου, Περ¬ 
νά στα αντίστοιχα βιβλία τις αποφάσεις του Δημάρχου και 
τις εισηγήσεις του στο Δημοτικό Συμβούλιο και στη Δη¬ 
μαρχιακή Επιτροπή. 

β) Γραφείο Δημοτ.Συμβουλίου, Συνοικ.Συμβουλίων. 

Κάνει κάθε εργασία που έχει σχέση με τα θέματα του Δη¬ 
μοτικού Συμβουλίου και της Δημαρχιακής Επιτροπής και 
που δεν ανήκει στις αρμοδιότητες των άλλων υπηρεσιών. 
Μεριμνά για την ημερήσια διάταξη του Δημοτικού Συμ¬ 
βουλίου και της Δημαρχιακής Επιτροπής και για την κοι¬ 
νοποίησή της. Μετέχει σπς συνεδριάσεις του Δ.Σ. και της 
Δ.Ε., τηρεί πρακηκά των συζητουμένων θεμάτων, συ¬ 
ντάσσει αποφάσεις αυτών, μεριμνά για την υποβολή αντι¬ 
γράφων και αποφάσεων στην Περιφερειακή Διοίκηση, 
Συνοικιακά Συμβούλια και σε κάθε άλλη υπηρεσία, πρό¬ 
σωπο ή αρχή. Διαβιβάζει στις επιτροπές του Δ.Σ. τα θέ¬ 
ματα που τους αναθέτει για μελέτη το Δ.Σ. 

γ) Γραφείο Τύπου - Δημ. Σχέσεων - Αποδήμων. Προ¬ 
γραμματίζει και διοργανώνει τις γιορτές - δεξιώσεις -γεύ¬ 
ματα -διαλέξεις κ.λ,π., οργανώνει την υποδοχή και την φι¬ 
λοξενία προσκεκλημένων του Δήμου, ενημερώνει το κοι¬ 
νό που επισκέπτεται την Κάλυμνο και ασχολείται με την 
σύνταξη και έκδοση ενημερωτικών εντύπων, εξυπηρετεί 
τους αλλοδαπούς σχετικά με το συνάλλαγμα κατά τις η¬ 
μέρες μη λειτουργίας των Τραπεζών. Προβάλλει τις δρα¬ 
στηριότητες του Δήμου από τα μέσα μαζικής ενημέρω¬ 
σης. Κρατά αρχείο δημοσιεύσεων του τύπου που αφο¬ 
ρούν το Δήμο καθώς και θέματα που αφορούν την Τοπική 
Αυτοδιοίκηση. Ασχολείται με την αμφίδρομη πληροφόρη¬ 
ση Δήμου - Αδελφότητες Καλυμνίων εξωτερικού, για θέ¬ 
ματα που τους αφορούν. 

δ) Γ ραφείο Οργάνωσης Λαϊκής Συμμετοχής. Κάνει όλη 
την εργασία που σχετίζεται με τις συνοικιακές συνελεύ¬ 
σεις και τα συνοικιακά συμβούλια. Καταρτίζει, κρατά και 
ενημερώνει τους εκλογικούς καταλόγους για τα Συνοι¬ 
κιακά Συμβούλια. Ασχολείται με την αμφίδρομη πληρο¬ 
φόρηση του Δήμου και Συνοικιακών Συμβουλίων, βοηθά 
την λειτουργία των συνοικιακών Συμβουλίων παρέχοντας 
κάθε πληροφορία και διευκόλυνση για την άσκηση των 
καθηκόντων τους. Ενημερώνει το Δήμαρχο, το Δ.Σ. και 
την Δ.Ε. για τις εκδηλώσεις και τις δραστηριότητες των 
Γενικών Συνελεύσεων και γενικά φρονπζει για την οργά¬ 
νωση της Λαϊκής συμμετοχής στο Δήμο. 

ε) Γραφείο Δακτυλογράφων. Διεκπεραιώνει όλη την δα¬ 
κτυλογράφηση που του ανατίθεται από τον Δήμαρχο, τον 
Αντ/ρχο, τον Πρόεδρο του Δ.Σ. και της Δ.Ε. ανεξάρτητα α¬ 
πό το περιεχόμενο του κειμένου και του εκδότη του, κα¬ 
θώς και όλα τα έγγραφα του Δήμου. 

Στ) Γ ραφείο Δημοτικής Αστυνομίας. Το γραφείο της Δη¬ 
μοτικής Αστυνομίας ελέγχει και εφαρμόζει τους δημοτι¬ 
κούς κανονισμούς του Δήμου Καλυμνίων που αφορούν 
την καθαριότητα, χρήση κοινόχρηστων χώρων, τρόπο 
διαφήμισης και προβολής και ότι άλλη αρμοδιότητα ο νό¬ 
μος παρέχει. Ενδεικτικά όσο αφορά την εφαρμογή των 
κανονισμών και των αρμοδιοτήτων ορίζονται ως εξής: Κα¬ 
θαριότητα: Γενικά εκτείνεται σ' όλους τους δημόσιους , 
δημοτικούς και κοινόχρηστους χώρους και σε τόπους α¬ 
γοράς. Για την άσκηση αυτής εφαρμόζονται οι διατάξεις 
του Ν.Δ. 805/1971 και του άρθρου 26 του Ν. 1080/1980 και 
που αφορούν «περί πταισματικών παραβάσεων» βεβαιω¬ 
μένων παρά αστυνομικών οργάνων ως εκάστοτε ισχύουν 
και συμπληρώνονται. Ελέγχει και εφαρμόζει τις διατάξεις 
των κανονισμών και αποφάσεων του Δ.Σ. όπως κανονι¬ 
σμούς για τους κοινόχρηστους χώρους, καθαριότητος, 
διαφήμισης κ.λ.π. "Ελεγχος οικοδόμησης: Για τον έλεγχο 
οικοδόμησης το προσωπικό της Δημοτικής Αστυνομίας 
δικαιούται να εισέρχεται σ’ αυλές, σ’ ανεγειρόμενες νέες 
οικοδομές και πάσης φύσεως κτίσματα σύμφωνα με τις ι- 


σχύουσες διατάξεις και να ελέγχει τις άδειες οικοδόμη¬ 
σης ως και κάθε σχετική άδεια. 

Τη μόλυνση περιβάλλοντος: Για τον έλεγχο της μόλυν¬ 
σης του περιβάλλοντος η αρμοδιότητα της Δημοτικής Α¬ 
στυνομίας εκτείνεται σε κάθε πηγή και αιτία, παροδική ή 
μόνιμη, που προκαλεί ρύπανση ή μόλυνση στο φυσικό πε¬ 
ριβάλλον (γη, αέρα, λίμνες, θάλασσες κ.λ,π.). Στον έλεγ¬ 
χο υπόκεινται και οι εστίες καύσης πάσης φύσεως κτι¬ 
ρίων, οικίες, ξενοδοχεία, καταστήματα, νοσοκομεία, βιο¬ 
τεχνίες κ.λ,π. ως και η ηχορύπανση από καταστήματα, 
οικίες και οχήματα. Ο έλεγχος για την μόλυνση του περι¬ 
βάλλοντος από κάθε είδους δραστηριότητα περιλαμβά¬ 
νει και τη ρύπανση από οσμές, από εγκατάλειψη στερεών, 
αποβλήτων σε δημόσιους ή ιδιωτικούς χώρους, σπς πα¬ 
ρυφές της πόλης, σε ρέματα, ή σε σημεία έξω από το χώ¬ 
ρο απόρριψης των Δημοτικών απορριμμάτων. Τ ον έλεγχο 
αποχέτευσης: Γ ια τον έλεγχο της αποχέτευσης η Δημοτι¬ 
κή Αστυνομία επιλαμβάνεται για την παρεμπόδιση επιχω- 
μάτωσης ή δόμησης της φυσικής ροής των χειμάρρων, 
τον έλεγχο των νερών που χύνονται στους χειμάρρους να 
μην περιέχουν λύματα βιομηχανιών, βιοτεχνιών, επιχειρή¬ 
σεων ή οικιών, τον έλεγχο για παράνομες συνδέσεις ακι¬ 
νήτων με υδροφόρους αγωγούς των ακαθάρτων ή βρόχι¬ 
νων νερών ως και παράνομες επεκτάσεις των αγωγών αυ¬ 
τών. Για τον έλεγχο αυτό το προσωπικό της Δημοτικής 
Αστυνομίας δικαιούται να εισέρχεται σε αυλές σύμφωνα 
με τις ισχύουσες διατάξεις. Προστασία του υπόγειου υ¬ 
δάτινου δυναμικού: Γ ια τον έλεγχο και την προστασία του 
υπόγειου υδάτινου δυναμικού, οι αρμοδιότητες της Δη- 
μοπκής Αστυνομίας εκτείνονται για την πρόληψη παρά¬ 
νομου ανοίγματος πηγαδιών και εκτέλεση γεωτρήσεων, 
τον έλεγχο υπεράντλησης που δημιουργεί κινδύνους ε¬ 
λάττωσης και εξάντλησης του υπόγειου υδάτινου δυναμι¬ 
κού, τον έλεγχο της παράνομης πώλησης, διάθεσης, με¬ 
ταφοράς ή αλλαγής χρήσεώς του. Τη προστασία από την 
ρύπανση και μόλυνση τόσο των υπόγειων, όσο και των ε¬ 
πιφανειακών νερών. Έλεγχος αδειών ιδρύσεως και λει¬ 
τουργίας καταστημάτων:Το προσωπικό της Δημοτικής Α¬ 
στυνομίας δικαιούται να εισέρχεται σε παντός είδους κα¬ 
ταστήματα, ελέγχοντας τις άδειες ιδρύσεως και 
λειτουργίας τους, προκειμένου να διαπιστωθεί εάν τη¬ 
ρούνται οι όροι που αναγράφονται σε αυτές (έλλειψη α- 
δείας λειτουργίας ή υπέρβαση των όρων της άδειας λει¬ 
τουργίας). Έλεγχος άδειας μουσικής: Το προσωπικό της 
Δημοτικής Αστυνομίας δικαιούται να εισέρχεται σε πα¬ 
ντός είδους καταστήματα, ελέγχοντας τις άδειες μουσι¬ 
κής προκειμένου να διαπιστωθεί εάν τηρούνται οι όροι 
που αναγράφονται σ’ αυτές (τήρηση ωραρίου, ένταση ή¬ 
χου κ,λ,π.). Σπς δύο προαναφερθείσες παραγράφους υ- 
ποχρεούται να εφαρμόζει τις αποφάσεις επιβολής διοι¬ 
κητικής ποινής (σφράγιση καταστήματος, αφαίρεση α¬ 
δειών κ.λ.π.). 

Καθήκοντα - Υποχρεώσεις: Γ ια την εκτέλεση των καθη¬ 
κόντων του το προσωπικό της Δημοτικής Αστυνομίας υ- 
ποχρεούται και δικαιούται - κάνοντας γνωστή πρώτα τη 
δική του ταυτότητα - να ελέγχει τα στοιχεία ταυτότητας 
των πολιτών ζητώντας το δελτίο της Αστυνομικής ταυτό¬ 
τητας ή κάθε άλλο έγγραφο ή αποδεικτικό στοιχείο (δια¬ 
βατήριο, άδεια οδηγήσεως κ.λ.π.). Υποχρεούται επίσης 
να συνεργάζεται με τις ανπ'στοιχες Υπηρεσίες της Αστυ¬ 
νομίας κ.λ,π. για τον καθορισμό κοινού προγράμματος α¬ 
ντιμετώπισης των προβλημάτων. Επίσης το προσωπικό 
της Δ.Α. υποχρεούται να παρακολουθεί επιμορφωτικά 

σεμινάρια τα οποία διοργανώνονται από την τοπική Ένω¬ 
ση Δήμων και Κοινοτήτων, καθώς και να παρακολουθεί ε¬ 
πιμορφωτικά σεμινάρια τα οποία οργανώνονται από τις 
αρμόδιες Δημόσιες Υπηρεσίες και που αφορούν θέματα 
των αρμοδιοτήτων τους. 

ζ) Αυτ/λες γραφείο Νομικών Υποθέσεων. Το γραφείο 
αυτό διευθύνει ο Νομικός Σύμβουλος του Δήμου και θα α- 
σχολείται με κάθε νομικό θέμα που απασχολεί το Δήμο (ε- 
ξώδικα, δικασπκά έγγραφα, παραστάσεις σε κάθε είδους 
δικαστήρια, γνωμοδοτήσεις για κάθε νομικό ζήτημα, επε¬ 
ξεργασία από νομική άποψη συμβολαίων - διακηρύξεων 
κ.λ,π.). Ακόμα ασχολείται με τον συντονισμό, οργάνωση 
και λειτουργία της Δημοτικής Αστυνομίας και με κάθε θέ¬ 
μα που σχετίζεται με αυτή. 

Α.2. ΤΜΗΜΑ ΔΙΟΙΚΗΣΗΣ. 

α) Γραφείο Διοικητικής Μέριμνας. Ασχολείται γενικά με 
διοικητικά θέματα, όπως απογραφές, διοικητικά όρια του 
Δήμου , αναθέτει την τοιχοκόλληση και κοινοποίηση εγ¬ 
γράφων κ,λ,π. του Δήμου και λοιπών υπηρεσιών. Ακόμα 
κρατά το μητρώο και τους φακέλους των υπαλλήλων και 
φροντίζει για την καταχώρηση των υπηρεσιακών μεταβο¬ 
λών του προσωπικού και την έγκαιρη προώθηση της δια¬ 
δικασίας σύνταξης των ετησίων εκθέσεων προσόντων. 
Φτιάχνει τις υπηρεσιακές μεταβολές όλου του προσωπι¬ 
κού ανεξάρτητα από εργασιακή σχέση, καθώς και την αλ¬ 
ληλογραφία για τη συνταξιοδότηση των υπαλλήλων που 
φεύγουν από την υπηρεσία. Ακόμα ασχολείται με την σύ¬ 
νταξη των πινάκων αρχαιότητας των υπαλλήλων. 

β) Γραφείο Πρωτοκόλλου - Αρχείου. Τηρεί το πρωτό¬ 
κολλο του Δήμου, ενεργεί την πρωτοκόλληση όλων των 
εγγράφων και κρατά σχετικά βιβλία. Διεκπεραιώνειτα έγ¬ 
γραφα που προσάγονται σ’ αυτό. Κρατά το αρχείο όλων 
των υπηρεσιών καθώς και το αρχείο της Εφημερίδας της 
Κυβέρνησης και των εντύπων με δημοτικό ενδιαφέρον, 
καθώς επίσης και την τοιχοκόλληση και επίδοση εγγρά¬ 
φων. Στο γραφείο αυτό ανήκει ο δακτυλογράφος ο οποί¬ 
ος πραγματοποιεί την δακτυλογράφηση κάθε είδους α¬ 
ποφάσεων. Επίσης στο γραφείο αυτό ανήκουν οι κλητή¬ 
ρες και οι φύλακες, οι οποίοι επιδίδουν όλα τα έγγραφα 
του Δήμου ή των υπηρεσιών αυτού οποιουδήποτε περιε¬ 
χομένου και εάν είναι και εκτελούν τις εντολές του Δη¬ 
μάρχου, του Διευθυντή καιτωνΤμηματαρχών για κάθε α- 
νπκείμενο της αρμοδιότητας τους. 

γ) Γραφείο Εκτάκτων Αναγκών(ΠΣΕΑ). Φυλάττει και ορ¬ 
γανώνει τα σχέδια που προβλέπονται σε περίπτωση έκτα¬ 
κτων αναγκών. 

δ) Γ ραφείο Πυροσβεστικής Υπηρεσίας. Το γραφείο αυ¬ 
τό είναι υπεύθυνο για την φύλαξη των δασών που υπάρ¬ 
χουν στο νησί μας και σε κάθε πρόσκληση που αφορά φω¬ 
τιές. 

ε) Γραφείο Κοινωνικής μέριμνας. Ασχολείται για κάθε 
θέμα στο τομέα της κοινωνικής μέριμνας. Βοηθά τον Δή¬ 
μαρχο στην χάραξη της κοινωνικής Πολιτικής του Δήμου 
και επιμελείται για την υλοποίησή της. Στις αρμοδιότητες 
του ανήκουν τα ΚΑΠΗ, Παιδικοί Σταθμοί και κάθε Δημοτι¬ 
κό ίδρυμα ή θεσμός κοινωνικών παροχών ή άλλο. Ακόμα 
φροντίζει για την σωστή υλοποίηση των αποφάσεων του 
Δ., στα θέματα αυτά και οργανώνει τις εκδηλώσεις του 
Δήμου για θέματα κοινωνικής μέριμνας. Υπηρετεί κοινω¬ 
νικός λειτουργός και ανήκει στην άμεση εποπτείατου Δη¬ 
μάρχου. 

Ζ) Γ ραφείο ΑΛΙΕΙΑΣ - Γεωργίας. Επιμελείται για την ε¬ 
φαρμογή και υλοποίηση των ειδικών προγραμμάτων του 


Δήμου, διεκπεραιώνει τις εργασίες για εξυπηρέτηση των 
πολιτών για θέματα ΟΓΑ. Εποπτεύει στα θέματα επιδοτή¬ 
σεων - καλλιεργειών - στάβλων και Μελισσοκομίας. Επί¬ 
σης ασχολείται για την σπογγαλιεία και αλιεία. Υπηρετούν 
Γεωπόνος και συμβασιούχοι ΟΑΕΔ. 

Α.3. ΤΜΗΜΑ ΔΗΜΟΤ. ΚΑΤ/ΣΕΩΣ ΚΑΙ ΛΗΞΙΑΡΧΕΙΟΥ. 

α) Γραφείο Δημοτολογίου - Μ.Α. - Στρατολογίας - Εκλο¬ 
γικών - Στατιστικής. Ασχολείται με την τήρηση των δημο¬ 
τολογίων και την ενημέρωσή τους για κάθε μεταβολή ε¬ 
φαρμόζοντας ότι προσδιορίζει η νομοθεσία για τα δημο¬ 
τολόγια. Ακόμα φτιάχνει και ενημερώνει τα μητρώα 
αρρένων όπως επίσης και τους στρατολογικούς πίνακες 
και διεκπαιρεραιώνει κάθε είδους εργασία που αφορά 
στρατολογικά θέματα και ανήκει στο Δήμο. Εκδίδει τα πι¬ 
στοποιητικά αντίγραφα αποσπασμάτων, βεβαιώσεις που 
σχετίζονται με τα παραπάνω καθήκοντά του. Ασχολείται 
ακόμα με την κατάρτιση και την αναθεώρηση των κατα¬ 
λόγων , εκλογικών βιβλιαρίων και θέματα στατιστικής. 

Β) Γραφείο Ληξιαρχείου. Ασχολείται με την κατάρτιση 
και τήρηση ληξιαρχικών βιβλιαρίων και φακέλων και τη 
σύνταξη ληξιαρχικών πράξεων, αποσπασμάτων και ανπ- 
γράφων με βάση τη νομοθεσία ως και κάθε υπόθεση λη¬ 
ξιαρχικής φύσης. Ακόμα ασχολείται με θέματα που έχουν 
σχέση με τους πολιτικούς γάμους. 

Β. Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Β.1 ΤΜΗΜΑ ΛΟΓΙΣΤΙΚΟΥ ΚΑΙ ΕΠΙΜΕΛΗΤΕΙΑΣ. 

α) Γ ραφείο Οικον. Προγραμματισμού και ελέγχου προ¬ 
σόδων και εξόδων. Καταρτίζει σε συνεργασία με τις άλλες 
υπηρεσίες του Δήμου και υποβάλλει έγκαιρα στη Δ.Ε. ει¬ 
σήγηση σχετικά με τον πρ/σμό εσόδων και εξόδων του και 
τον απολογισμό. Παρακολουθεί, συγκεντρώνει και ελέγ¬ 
χει τα αποτελέσματα του πρ/σμού ενημερώνοντας τα 
σχετικά λογιστικά βιβλία. Εισηγείται την αναμόρφωση 
του πρ/σμού με την εγγραφή νέων εσόδων και χορήγηση 
εκτάκτων και συμπληρωματικών πιστώσεων. Συγκεντρώ¬ 
νει στατιστικά στοιχεία χρήσιμα για τις προβλέψεις του 
πρ/σμού. Επίσης ασχολείται με τον οικονομικό προγραμ¬ 
ματισμό του Δήμου και των δημοτικών επιχειρήσεων α- 
ξιοποιώντας τα στατισπκά δεδομένα και εισηγείται μετά 
από εντολή το Δημάρχου στο Δημοτικό Συμβούλιο μεθό¬ 
δους , που βελτιώνουν την απόφαση των εσόδων και των 
επιχειρήσεων και μειώνουν τα όχι εναλασπκά έξοδα του. 

Καταρτίζει οικονομικές μελέτες που αφορούν 
την αξιοποίηση οικονομικών πόρων του Δήμου και των ε¬ 
πιχειρήσεων και προτείνει τη δημιουργία νέων πόρων. Κα¬ 
ταρτίζει και ενημερώνει στατισπκούς πίνακες για κάθε οι¬ 
κονομική δραστηριότητα τους για την αξιοποίηση των δε¬ 
δομένων τους από τις διάφορες υπηρεσίες του. 
Εισηγείται μετά από εντολή του Δημάρχου στο Δημοτικό 
Συμβούλιο τη σύναψη δανείων με στόχο όχι μόνο την α¬ 
ντιμετώπιση οικονομικών προβλημάτων αλλά και την α¬ 
ξιοποίηση και δημιουργία νέων οικονομικών δυνατοτήτων 
για το Δήμο. Προτείνει τη δημιουργία νέων δημοτικών ε¬ 
πιχειρήσεων και καταρτίζει τις αντίστοιχες μελέτες που 
εισηγείται στο Δ.Σ. Ασχολείται με τις δυνατότητες που δί¬ 
νουν οι νόμοι για τις δημοτικές επιχειρήσεις και για την ό¬ 
σο καλύτερη αξιοποίηση των δυνατοτήτων αυτών στις ε¬ 
πιχειρήσεις του Δήμου. Καταρτίζει και ενημερώνει κατα¬ 
στάσεις για τη λειτουργία και τις μεταβολές στις 
δημοτικές επιχειρήσεις για την καλύτερη ενημέρωση της 
Δημοτικής Αρχής. Ενημερώνει σχετικά τους φακέλους 
του προσωπικού των επιχειρήσεων και ελέγχει ως προς 
την καλύτερη λειτουργία αυτούς. 

β) Γραφείο εντολής δαπανών, προμηθειών, αποθηκών. 
Ασχολείται με την εκκαθάριση και εντολή πληρωμής κάθε 
δαπάνης του Δήμου σύμφωνα με τον νόμο. 

Ελέγχει την νομιμότητα των δικαιολογητικών και των 
παραστατικών στοιχείων κάθε δαπάνης, καθώς και το αν 
υπάρχει ανάλογη πίστωση στον πρ/σμό και εκδίδει τα 
χρηματικά εντάλματα πληρωμής. 

γ) Γ ραφείο μισθοδοσίας και ασφάλισης προσωπικού. Α- 
σχολείται με τη σύνταξη των μισθολογικών καταστάσεων 
των τακτικών υπαλλήλων και των με σχέση Ιδιωτικού Δι¬ 
καίου εργαζομένων στο Δήμο, καθώς επίσης και την πα¬ 
ρακολούθηση συνταξιοδοτικών θεμάτων των υπαλλήλων 
του Δήμου. Ασχολείται με τα ασφαλιστικά θέματα των ερ¬ 
γαζομένων στο Δήμο συντάσσοντας τις διάφορες κατα¬ 
στάσεις για τους ασφαλιστικούς οργανισμούς. Ασχολεί- 
ται με την τήρηση των ασφαλιστικών βιβλιαρίων των απα- 
σχολουμένων στο Δήμο, την αγορά ενσήμων και την 
κόλλησή τους. Επίσης τα παραπάνω εκτελούνται από το 
γραφείο αυτό και για τους εργαζόμενους στα εργατικά 
συνεργεία Δημοτικών έργων. 

δ) Γραφείο Ταμείου - είσπραξης και πληρωμών. 
Προΐσταται της ταμειακής υπηρεσίας του Δήμου και α¬ 
σκεί εποπτεία και ελέγχει τους υπαλλήλους που είναι ε¬ 
ντεταλμένοι για τις εισπράξεις και πληρωμές, ώστε να ε- 
κτελείται η υπηρεσία σύμφωνα με τις διατάξεις των νόμων 
και τις εντολές των προϊσταμένων του. Ασχολείται με την 
έγκαιρη είσπραξη και πληρωμή κάθε είδους εσόδων και ε¬ 
ξόδων του Δήμου εκτός των εισπρατουμένων από τους 
καταλόγους της ΔΕΗ. Κοινοποιεί τις προσκλήσεις και α¬ 
νακοινώσεις σ’ όσους χρεωστούν στο Δήμο. Διατηρεί και 
ενημερώνει τα οριζόμενα από την νομοθεσία σχετικά βι¬ 
βλία. 

Β.2. ΤΜΗΜΑ ΠΑΡΟΧΗΣ ΥΠΗΡΕΣΙΩΝ, 
α) Γ ραφείο Δημοτικών Κοιμητηρίων. Ασχολείται με την 
σωστή λειτουργία και καθαριότητα των δημοτικών κοιμη¬ 
τηρίων. 

β) Γ ραφείο Δημοτικών Σφαγείων και λουτρών. Ασχολεί- 
ται με την λειτουργία του Δημοτικού Σφαγείου και των Δη¬ 
μοτικών Λουτρών. 

γ) Γ ραφείο Δημοτ. Συγκοινωνίας. Ασχολείται με την έκ¬ 
δοση και διάθεση των εισιτηρίων για τα δημοτικά λεωφο¬ 
ρεία , το πρόγραμμα δρομολογίων για την καλύτερη εξυ¬ 
πηρέτηση του κοινού και καταρπ'ζει το πρόγραμμα για 
τους οδηγούς των δημοτικών λεωφορείων. 

Γ. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ. 

Στη Διεύθυνση τεχνικών Υπηρεσιών προΐσταται ο Διευ¬ 
θυντής , ο οποίος δίνει τις απαιτούμενες κατευθύνσεις και 
εντολές των οποίων και ελέγχει την εφαρμογή . Επίσης: 
Μεριμνά για τη σύνταξη των προγραμμάτων των έργων 
του Δήμου, καθώς και των μελετών προμηθειών της αρ¬ 
μοδιότητας της. Προβαίνει στη θεώρηση των συντασσο- 
μένων μελετών και προμηθειών. Εισηγείται ενέργειες που 
αποσκοπούν στη βελτίωση της εν γένι τεχνικής υποδομής 
της πόλης . Μεριμνά για τη σύμφωνη με τις κείμενες δια¬ 
τάξεις διενέργεια των διαγωνισμών εκτέλεσης έργων και 
προμηθειών, καθώς και για την παραλαβή τους. Μεριμνά 
για την παροχή στοιχείων προς την Δ/νση Οικονομικών Υ¬ 
πηρεσιών για την πρόβλεψη πιστώσεων , αναμόρφωση πι¬ 
στώσεων που αφορούν την εκτέλεση έργων και προμη¬ 
θειών για την λειτουργία των Τεχνικών Υπηρεσιών. Ελέγ¬ 
χει την απόδοση του τεχνικού, διοικητικού και 
εργατοτεχνικού προσωπικού της Διεύθυνσης. Ελέγχει 
και υπογράφει όλα τα εισερχόμενα έγγραφα της διεύ¬ 


θυνσης καθώς και κάθε σχέδιο σύμβασης. Καταμερίζει 
την αλληλογραφία των Τεχνικών Υπηρεσιών. Εισηγείται 
σε όλα τα ανώτατα όργανα του Δήμου για τα θέματα αρ- 
μοδιότητάς του. Υπογράφει τις τεχνικές εκθέσεις των 
χρηματικών ενταλμάτων της Δ/νσης. Θεωρεί τους Σ.Π. , 
ΠΚΝΤΜ, τελικές επιμετρήσεις, πρωτόκολλα αφανών ερ¬ 
γασιών , αναθεωρήσεις λογαριασμών κ,λ,π. Θεωρεί τα τι¬ 
μολόγια παροχής υπηρεσιών της Δ/νσης. Θεωρεί τις δια¬ 
κηρύξεις έργων και προμηθειών. Θεωρεί μετά από αίτηση 
του επιβλέποντος, τις διατακτικές προμήθειας υλικών τις 
οποίες διαβιβάζει στο Γ ραφείο προμηθειών. Θεωρείτο η¬ 
μερολόγιο παρουσίας και τις μισθοδοτικές καταστάσεις 
του εργατοτεχνικού προσωπικού της Δ/νσης Τεχνικών Υ¬ 
πηρεσιών. Ορίζει τους επιβλέποντες Μηχανικούς και βοη¬ 
θούς. Συμμετέχει στις θεσμοθετημένες επιτροπές του 
Δήμου και των άλλων φορέων που άπτονται του αντικει¬ 
μένου της Δ/νσης τεχνικών Υπηρεσιών. Τέλος ενεργεί πά- 
σης φύσεως ελέγχους και επιθεωρήσεις σχετικά με τις 
αρμοδιότητες των Τεχνικών Υπηρεσιών. 

Γ.1. ΤΜΗΜΑ ΠΡΟΓΡΑΜΜΑΤΙΣΜΟΥ. 

α) Γραφείο Γραμματείας. Υποδέχεται το κοινό της 
Δ/νσης, χειρίζεται τα τηλέφωνα και τον υπόλοιπο ηλε¬ 
κτρονικό εξοπλισμό. Τηρεί μνημόνιο των ημερών και ω¬ 
ρών που ο προϊστάμενος της Δ/νσης καθώς και οι 
προϊστάμενοι τμημάτων μπορούν να δέχονται τις επιτρο¬ 
πές ή τους πολίτες και προγραμματίζει τις επαφές και πα¬ 
ραστάσεις τους. Καθορίζει τις ώρες που ο Δ/ντής δέχεται 
τους υπηρεσιακούς παράγοντες για συνεργασία και υπο¬ 
γραφή των υπηρεσιακών εγγράφων . Τηρεί βιβλία πρα¬ 
κτικών συνεδριάσεων επιτροπών και μεριμνά για τυχόν ε¬ 
νέργειες. Ελέγχει την αλληλογραφία , αξιολογεί τα έγ¬ 
γραφα και μεριμνά για την διεκπεραίωση της. Τηρεί 
αρχείο εγγράφων κ.λ.π. συντηρεί και φυλάττει αυτό και 
μεριμνά για την κατά καιρούς εκκαθάρισή του τηρώντας 
τις σχετικές προς το θέμα διατάξεις, εντολές ή οδηγίες. 
Μεριμνά για τη δακτυλογράφηση βάσει γραπτού σχεδίου 
ή καθ’ υπαγόρευση εγγράφων , καθώς και κάθε άλλο α¬ 
ντικείμενο (μελέτες, καταστάσεις, πίνακες κ.λ.π) της 
Δ/νσης , φροντίζοντας για την ακρίβεια , το αλάθητο και 
την καλή εμφάνιση τους. Συντάσσει το ημερολόγιο πα¬ 
ρουσίας του εργατοτεχνικού προσωπικού για την έκδοση 
των μισθοδοτικών καταστάσεων και ελέγχει την πιστή τή¬ 
ρηση του ωραρίου και των εντολών των προϊσταμένων και 
επιβλεπόντων μηχανικών της Δ/νσης. Μεριμνά για την ε¬ 
κτέλεση κάθε σχετικής εργασίας ή εντολής που ανατίθε¬ 
ται από το Δήμαρχο, Ανπδημάρχους και Διευθυντή της Υ¬ 
πηρεσίας. Μεριμνά για τη φύλαξη και διαχείριση του εξο¬ 
πλισμού της Δ/νσης. 

β) Γ ραφείο σχεδιασμού και ελέγχου. Προβαίνει στον έ¬ 
λεγχο: 

Των συντασσομένων μελετών έργων και προμηθειών. 

Των συγκριτικών πινάκων - Π. Κ.Τ. Μ. Ν.Ε. 

Των λογαριασμών και αναθεωρήσεων 

Των τελικών επιμετρήσεων, πρωτοκόλλων, αφανών ερ¬ 
γασιών. 

Προβαίνει στις διαδικασίες που επεισέρχονται μετά την 
έγκριση των μελετών, προμηθειών (διακηρύξεις, δημοσί¬ 
ευση, περίληψη διακήρυξης, σχέδια συμφωνητικών 
κ.λ.π). Επιμελείται της σύνταξης , υπογραφής και έγκρι¬ 
σης της τελικής δαπάνης του έργου προς τα αρμόδια όρ¬ 
γανα και διεκπεραιώνει κάθε άλλη διοικητική διαδικασία 
εκκαθάρισης του έργου μέχρι της αποστολής του φακέ¬ 
λου στο αρχείο. Τηρεί το αρχείο των έργων και προμηθει- 

ών , με την συνεργασία των επιβλεπόντων μηχανικών. 
Φροντίζει για τις παραλαβές των εκτελεσθέντων έργων. 
Διεκπεραιώνει προς τον Προϊστάμενο της Δ/νσης κάθε 
σχετική εισήγηση προς τον Δήμαρχο, Δημαρχιακή Επι¬ 
τροπή, Δ.Σ. Εκδίδει τα αναγκαία αντίγραφα μελετών συμ¬ 
βάσεων κ.λ.π. που είναι απαραίτητα για την πληρωμή των 
δαπανών των έργων και προμηθειών. Ελέγχει τα χρονο¬ 
διαγράμματα και την οικονομική πορεία των εκτελουμέ- 
νων έργων και ενημερώνει τον προϊστάμενο της Δ/νσης, 
τους προϊσταμένους τμημάτων και τους επιβλέποντες 
μηχανικούς για τις ενέργειες που πρέπει να γίνουν σύμ¬ 
φωνα με την κείμενη νομοθεσία. Μεριμνά για την γρήγο¬ 
ρη και έγκαιρη έγκριση των αποφάσεων της Δημαρχιακής 
Επιτροπής και του Δημοτικού Συμβουλίου σε ότι αφορά 
την εκτέλεση έργων και προμηθειών. Συντάσσει μετά από 
αίτηση του επιβλέποντος μηχανικού τις διατακτικές προ¬ 
μήθειας υλικών, τις οποίες διαβιβάζει στο Γραφείο Προ¬ 
μηθειών μεριμνώντας για την άμεση και γρήγορη προμή¬ 
θεια των υλικών. 

γ) Γραφείο μηχανοργάνωσης - μηχανογράφησης. Με¬ 
ριμνά για την κατασκευή προγραμμάτων για τις διάφορες 
υπηρεσίες του Δήμου. Εκπαιδεύει το προσωπικό και πα¬ 
ρακολουθεί τα προβλήματα που παρουσιάζονται. Οργα¬ 
νώνει - σχεδιάζει - κατασκευάζει και συντηρεί το δίκτυο 
του Δήμου. Οργανώνει τα γραφεία του Δήμου με βάση τις 
ανάγκες τους. Συντάσσει μελέτες για την προμήθεια ηλε¬ 
κτρονικού και μηχανολογικού υλικού. Συντηρεί τους υπο¬ 
λογιστές και αναβαθμίζει τα προγράμματα. Οργανώνει - 
σχεδιάζει - κατασκευάζει και συντηρεί την παρουσίαση 
της Καλύμνου στο ΙπΙοτηοί. Μετατρέπει το φωτογραφικό 
υλικό του Δήμου σε ηλεκτρονική μορφή και το αρχειοθε¬ 
τεί. Μεριμνά για την έρευνα αγοράς για συνεχή ανανέω¬ 
ση των δυνατοτήτων του δικτύου. Μεριμνά για την οργά¬ 
νωση του κτηματολογίου σε ηλεκτρονική μορφή και συ¬ 
ντηρεί το ηλεκτρονικό ταχυδρομείο. 

Γ. 2 ΤΜΗΜΑ ΑΡΧΙΤΕΚΤΟΝΙΚΟ. 

α) Γ ραφείο Κτιριακών έργων και εγκαταστάσεων. Συ¬ 
ντάσσει μελέτες, επιβλέπει, κατασκευάζει, συντηρεί και 
παραλαμβάνει έργα κτιριακά και κτιριακών εγκαταστάσε¬ 
ων. Για την σύνταξη των μελετών πέραν της συνεργασίας 
με τα άλλα τμήματα της Δ/νσης θα συνεργάζεται με τη 
Δ/νση Πολεοδομίας και με τις επιχειρήσεις και οργανι¬ 
σμούς τους Δήμου . Μεριμνά για την έκδοση απαιτούμε- 
νων οικοδομικών αδειών. Συνεργάζεται με τις θεσμοθετη¬ 
μένες Επιτροπές Παιδείας για τον προγραμματισμό εκτέ¬ 
λεσης έργων στα σχολικά κτίρια και συγκροτήματα. 
Συνεργάζεται με όλους του Οργανισμούς του Δήμου για 
τον προγραμματισμό εκτέλεσης έργων που αφορούν τη 
συντήρηση και διαρρύθμιση των κηρίων και εγκαταστά¬ 
σεων που στεγάζονται. Συνεργάζεται με τις αρμόδιες Υ¬ 
πηρεσίες της Νομαρχιακής Αυτοδιοίκησης στη σύνταξη 
προγραμμαπκών συμβάσεων για την ανέγερση και επι¬ 
σκευή Δημοσίων κτιρίων. Σε συνεργασία με τη Δ/νση Πο¬ 
λεοδομίας και τις αρμόδιες αρχές μεριμνά για την στήρι¬ 
ξη ή κατεδάφιση ετοιμόρροπων κηρίων και συγκροτεί και 
εποπτεύει το συνεργείο κατεδάφισης αυθαιρέτων. Μερι¬ 
μνά για την καλή κατάσταση των Δημοτικών κτιρίων, σχο¬ 
λικών κτιρίων. Προγραμματίζει, συντονίζει και ελέγχει τα 
συνεργεία του Γραφείου σε συνεργασία με τα υπόλοιπα 
γραφεία της Δ/νσης. Συνεργάζεται με το γραφείο Κίνη¬ 
σης για τον προγραμματισμό των οχημάτων μηχανημά¬ 
των που χρειάζονται για την εκτέλεση των εργασιών των 
διαφόρων συνεργείων. Κινεί τις διαδικασίες και διεκπε- 


ραιώνει σε συνεργασία με το Τμήμα Ελέγχου και το γρα¬ 
φείο προμηθειών υλικών που ενσωματώνονται σε έργα 
του γραφείου. Ελέγχει την πορεία των έργων τηρώντας 
τους απαραίτητους φακέλους και προβαίνει σε συνεργα¬ 
σία με το τμήμα Ελέγχου στις απαιτούμενες νόμιμες ε¬ 
νέργειες προς τους αναδόχους. Τηρεί αρχείο φακέλων , 
σχεδίων κ.λ,π. των Δημοτικών κτιρίων και εγκαταστάσε¬ 
ων. 

β) Γραφείο Έργων Διαμόρφωσης Κοινόχρηστων Χώ¬ 
ρων και Τοπίου. Συντάσσει μελέτες , επιβλέπει, κατα¬ 
σκευάζει, συντηρεί και παραλαμβάνει έργα διαμόρφω¬ 
σης κοινόχρηστων χώρων, αρχιτεκτονικής τοπίου και 
πρασίνου όπως ελεύθεροι χώροι εκτός σχεδίου πόλης, 
πλατείες. Πάρκα, άλση, νησίδες, παιδικές χαρές, αθλητι¬ 
κοί χώροι, πεζόδρομοι, παραλίες κ.λ.π. Για τη σύνταξη 
των μελετών πέραν της συνεργασίας με τα άλλα τμήματα 
της διεύθυνσης, συνεργάζεται με την Δ/νση Πολεοδομίας 
και με τις επιχειρήσεις και Οργανισμούς του Δήμου. Συ¬ 
νεργάζεται με τον Δημοτικό Αθλητικό Οργανισμό για τον 
προγραμματισμό και εκτέλεση των Αθλητικών έργων. 
Προγραμματίζει και ελέγχει τα συνεργεία του Γ ραφείου 
σε συνεργασία με τα υπόλοιπα τμήματα της Δ/νσης για 
τον συντονισμό των εργασιών. Κινεί διαδικασίες και διεκ- 
περαιώνει σε συνεργασία με το τμήμα Ελέγχου και το 
γραφείο Προμηθειών τις προμήθειες υλικών, που ενσω¬ 
ματώνονται σε έργα Γ ραφείου. Μεριμνά για τη συντήρη¬ 
ση του υπαίθριου εξοπλισμού της πόλης, των αθλητικών 
εγκαταστάσεων , τον εορτασηκό εξωράίσμό διάκοσμο, 
την τεχνική στήριξη των εορτασπκών εκδηλώσεων και τα 
Δημοτικά κοιμητήρια. Ελέγχει την πορεία των έργων τη¬ 
ρώντας τους απαραίτητους φακέλους και προβαίνει σε 
συνεργασία με το Τμήμα Ελέγχου σπς απαιτούμενες ε¬ 
νέργειες με τους αναδόχους. Τηρεί αρχείο φακέλων, 
σχεδίων των κοινόχρηστων χώρων. 

Γ.3. ΤΜΗΜΑ ΟΔΟΠΟΙΙΑΣ. 

α) Γραφείο Οδικών και Συγκοινωνιακών Έργων. Συ¬ 
ντάσσει μελέτες, επιβλέπει, κατασκευάζει, συντηρεί και 
παραλαμβάνει έργα Οδοποιίας, όπως διανοίξεις νέων 
δρόμων, οδοστρώματα, ασφαλτοστρώσεις, κρασπεδό- 
ρειθρα, πεζοδρόμια, γέφυρες, τοιχία κ.λ.π. Για τη σύντα¬ 
ξη των μελετών πέραν της συνεργασίας με τα άλλα τμή¬ 
ματα της Δ/νσης θα συνεργάζεται με την Δ/νση Πολεοδο¬ 
μίας και με τις επιχειρήσεις και οργανισμούς του Δήμου. 
Προγραμματίζει και ελέγχει τα συνεργεία του Γραφείου 
σε συνεργασία με τα υπόλοιπα τμήματα της Δ/νσης για 
τον καλύτερο συντονισμό των εργασιών που αναλαμβά¬ 
νει. Κινεί τις διαδικασίες και διεκπεραιώνει σε συνεργασία 
με το τμήμα Ελέγχου και το γραφείο Προμηθειών, τιςπρο- 
μήθειες υλικών. Συνεργάζεται με το γραφείο Κινήσεως 
για τον προγραμματισμό των οχημάτων που χρειάζονται 
στην εκτέλεση των εργασιών των διαφόρων συνεργείων. 
Συνεργάζεται με τους οργανισμούς κοινής ωφέλειας για 
τον προγραμματισμό και την εκτέλεση των οδικών έργων 
σε συνδυασμό με τα έργα υποδομής αυτών. Επιμελείται 
για τη χορήγηση αδειών εκσκαφής σε συνεργασία με το 
ηλεκτρομηχανολογικό τμήμα, επιβλέπονταςτις εργασίες 
και μεριμνά για την αποκατάσταση στην περίπτωση κακο¬ 
τεχνιών, κοστολογώντας στους υπευθύνους τη δαπάνη. 
Ελέγχει την πορεία των έργων τηρώντας τους απαραίτη¬ 
τους φακέλους και προβαίνει σε συνεργασία με το τμήμα 
Ελέγχου σπς απαιτούμενες νόμιμες ενέργειες προς τους 
αναδόχους. Τηρεί αρχείο χαρτών και πινάκων υφισταμέ- 
νης κατάστασης του οδικού δικτύου. Το γραφείο συγκοι- 

νωνιακών έργων συντάσσει μελέτες , επιβλέπει, συντη¬ 
ρεί, κατασκευάζει και παραλαμβάνει συγκοινωνιακά έργα 
όπως διαμορφώσεις κυκλοφοριακών κόμβων με ή χωρίς 
φωτεινή σηματοδότηση, χώρων στάθμευσης, οριζόντιας 
και κάθετης τροχαίας και ενημερωτικής σήμανσης. Για τη 
σύνταξη των μελετών, πέραν της συνεργασίας με τα άλ¬ 
λα τμήματα της Δ/νσης θα συνεργάζεται με τη Δ/νση Πο¬ 
λεοδομίας και με τις Επιχειρήσεις και Οργανισμούς του 
Δήμου. Προγραμματίζει και ελέγχει το συνεργείο δια¬ 
γραμμίσεων και τοποθέτησης πινακίδων. Συνεργάζεται 
με τα υπόλοιπα τμήματα της Δ/νσης για το συντονισμό 
των εργασιών. Συνεργάζεται με το γραφείο Κινήσεως για 
τον προγραμματισμό των οχημάτων και μηχανημάτων 
που χρειάζονται στην εκτέλεση των εργασιών των διαφό¬ 
ρων συνεργείων. Υποβοηθά το Ηλεκτρομηχανολογικό 
τμήμα στη λειτουργία της φωτεινής σηματοδότησης. Ε¬ 
λέγχει και διαχειρίζεται τους χώρους και το σύστημα 
στάθμευσης σε συνεργασία με την Δημοτική Αστυνομία. 
Συνεργάζεται και συμμετέχει στις διάφορες θεσμοθετη¬ 
μένες επιτροπές κυκλοφοριακών θεμάτων. 

Γ.4 ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ. 

α) Γραφείο ύδρευσης - αποχέτευσης. Συντάσσει μελέ¬ 
τες, επιβλέπει, κατασκευάζει, συντηρεί και παραλαμβά- 
νει έργα για ισχυρά και ασθενή ρέματα που αφορούν τους 
κοινόχρηστους χώρους, δημοτικά κτίρια και δημοτικές ε¬ 
γκαταστάσεις. Συνεργάζεται με όλα τα τμήματα της 
Δ/νσης Τεχνικών Υπηρεσιών για τον σωστό προγραμματι¬ 
σμό των έργων. 

β) Γ ραφείο ηλεκτρομ/κών έργων - ηλεκτροφωτισμού - 
Δημ.Φωτισμού. Μεριμνά για την καλή λειτουργία του ηλε- 
κτροφωτισμού της πόλης, συντηρώντας τα δίκτυα και τα 
φωτιστικά σώματα . Μεριμνά για την τοποθέτηση φωτι- 
σπκών σωμάτων στους στύλους της ΔΕΗ και για τον προ¬ 
σωρινό ηλεκτροφωτισμό και εγκατάσταση ηχητικών συ¬ 
σκευών στις καλλιτεχνικές - πολιτιστικές εκδηλώσεις του 
Δήμου. 

γ) Γραφείο επισκευής και συντήρησης οχημάτων. Μερι¬ 
μνά για τον έλεγχο, επισκευή και συντήρηση των Δημοτι¬ 
κών οχημάτων και μηχανημάτων. Παρακολουθεί και ελέγ¬ 
χει την παρουσία του εργατοτεχνικού προσωπικού που α¬ 
πασχολείται στο Γραφείο και την έντεχνη αποκατάσταση 
των βλαβών. Μεριμνά για την έγκαιρη προμήθεια καυσί¬ 
μων, την αποθήκευση και διάθεση τους, παρακολουθώ¬ 
ντας και ελέγχοντας την κατανάλωση και διατηρώντας τα 
ανάλογα βιβλία. Μεριμνά στην τήρηση αρχείου καρτε¬ 
λών, επισκευής και συντήρησης οχημάτων - μηχανημά¬ 
των και λοιπού εξοπλισμού. 

δ) Γ ραφείο Κίνησης. Έχει την ευθύνη προγραμματι¬ 
σμού, διάθεσης και κίνησης των οχημάτων - μηχανημά¬ 
των του Δήμου. Συντάσσει, επιβλέπει και παραλαμβάνει 
μελέτες προμήθειας οχημάτων και μηχανημάτων. Παρα¬ 
κολουθεί τις δημιουργούμενες ανάγκες ανανέωσης και 
συμπλήρωσης του μηχανολογικού εξοπλισμού. Ο προ¬ 
γραμματισμός της διάθεσης οχημάτων και μηχανημάτων 
από το γραφείο γίνεται μετά από έγκαιρη υποβολή Δελτί¬ 
ου κίνησης από την υπηρεσία του το ζητά. Χρεώνει τα ο¬ 
χήματα και μηχανήματα στους εκάστοτε οδηγούς ή χειρι¬ 
στές . Επιμελείται για την συντήρηση και καλή λειτουργία 
όλων των οχημάτων και μηχανημάτων. 

Δ. ΔΙΕΥΘΥΝΣΗ ΠΟΛΕΟΔΟΜΙΑΣ. 

Η Διεύθυνση Πολεοδομίας έχει την ευθύνη του σχεδια- 
σμού και των ολοκληρωμένων παρεμβάσεων στην πόλη. 
Προωθεί την υλοποίηση του περιβαλλοντολογικού και 


πολεοδομικού σχεδιασμού και μεριμνά για την έκδοση 
των σχετικών αδειών. Στη Διεύθυνση Πολεοδομίας 
προΐσταται ο Διευθυντής, ο οποίος διευθύνει την υπηρε¬ 
σία Πολεοδομίας, δίνοντας τις απαιτούμενες κατευθύν¬ 
σεις και εντολές των οποίων ελέγχει την εφαρμογή. Επο¬ 
πτεύει για την σύνταξη και εφαρμογή του πολεοδομικού 
σχεδιασμού και την έκδοση των οικοδομικών και άλλων α¬ 
δειών αρμοδιότητας της Υπηρεσίας. Η Διεύθυνση συνερ¬ 
γάζεται με το αντίστοιχο τμήμα της Πολεοδομίας και Πο- 
λεοδομικών εφαρμογών της Νομαρχιακής Αυτοδιοίκη¬ 
σης για την επίλυση κοινών Πολεοδομικών θεμάτων. 

Δ.1. Γραφείο Γραμματείας. Έχει την ευθύνη τήρησης 
του πρωτοκόλλου εισερχομένων - εξερχομένων εγγρά¬ 
φων της υπηρεσίας, τηρεί αρχείο αλληλογραφίας. Συ¬ 
ντάσσει ημερολόγιο παρουσίας του προσωπικού της Δι¬ 
εύθυνσης. Τηρεί βιβλία πρακτικών συνεδριάσεων επιτρο¬ 
πών. Έχει την ευθύνη αποστολής της αλληλογραφίας , 
επίδοσης εγγράφων εκτέλεσης εξωτερικών εργασιών. Ε¬ 
πίσης χρεώνεται και διανέμει την γραφική ύλη της υπηρε¬ 
σίας, επιμελείται για τις φωτοτυπίες και φωτοαντίγραφα. 

Δ.2. ΤΜΗΜΑ ΠΟΛΕΟΔ. ΣΧΕΔΙΑΣΜΟΥ ΚΑΙ ΠΟΛΕΟΔΟΜ. 
ΕΦΑΡΜΟΓΩΝ. 

α) Γραφείο σχεδιασμού - Γεωγραφ. Συστημ. Πληροφ. 
(Γ.Π.Σ.) - Απαλλοτριώσεων - Τακτοποίησης. 

Έχει την ευθύνη του πολεοδομικού σχεδιασμού στα ό¬ 
ρια των διοικητικών ορίων της Καλύμνου, την τροποποίη¬ 
ση του σχεδίου πόλης, την αναστολή των οικοδομικών ερ¬ 
γασιών. Την σύνταξη του γενικότερου προγραμματισμού 
του Δήμου στα πλαίσια υλοποίησης του Πολεοδομικού 
σχεδιασμού. Την σύνταξη των γενικών κυκλοφοριακών 
ρυθμίσεων σύμφωνα με τους στόχους του πολεοδομικού 
σχεδιασμού. Τον σχεδίασμά των συνολικών πολεοδομι¬ 
κών παρεμβάσεων, αναπλάσεων γειτονιών κ.λ.π. Την σύ¬ 
νταξη των σχεδίων εκτάκτων αναγκών. Την παροχή βε¬ 
βαιώσεων σχετικών με το σχέδιο πόλης, χρονολογία κτι¬ 
ρίων κ,λ,π. Τηρεί αρχείο των θεμάτων αρμοδιότητάς του 
και τους σχετικούς χάρτες. Συμμετέχει ή συνεργάζεται με 
τις επιτροπές για θέματα αρμοδιότητας της. Επίσης έχει 
την ευθύνη της οργάνωσης και λειτουργίας των γεωγρα¬ 
φικών συστημάτων πληροφοριών. Την κατάρτιση και έκ¬ 
δοση πράξεων αναλογισμού προσκύρωσης και τακτοποί¬ 
ησης οικοπέδων. Την σύνταξη των υψομετρικών των δρό¬ 
μων. Την ονοματοθεσία και αρίθμηση των δρόμων. 

β) Γ ραφείο Κτηματολογίου. Στην αρμοδιότητα του Γ ρα¬ 
φείου ανήκει: Η φροντίδα για την κατάρτιση του επίσημου 
Κτηματολογίου των ακινήτων του Δήμου, η κατάταξη των 
τίτλων κυριότητας του Δήμου και των σχετικών εκθέσεων. 
Μεριμνά για την μεταγραφή των ακινήτων και την ασφα¬ 
λή και υπεύθυνη διαφύλαξή τους. Σύνταξη σε σχέδιο των 
διακηρύξεων των δημοπρασιών προς μίσθωση των δημο¬ 
τικών κτημάτων και η ενέργεια της σχετικής προς αυτά 
αλληλογραφίας. Η επιμέλεια προς κατάρτιση και έγκαιρη 
υπογραφή των μισθωτηρίων συμβολαίων και η άμεση επί¬ 
βλεψη επί της ακριβούς από πάσης απόψεως των όρων 
αυτών παρά των υπόχρεων σ’ αυτό μισθωτών. Η τήρηση 
βιβλίου που θα φαίνονται οι μισθωτοί για κάθε ένα δημο¬ 
τικό ακίνητο , το σκοπό της χρήσης, το μίσθωμα, το χρό¬ 
νο έναρξης και λήξης της μίσθωσης καθώς και ο σχηματι¬ 
σμός ιδιαίτερου φακέλου για κάθε μίσθωση. Η συγκέ¬ 
ντρωση οποιοσδήποτε φύσεως τίτλων της ιδιωτικής 
ακινήτου περιουσίας του δήμου και της κοινοχρήστου α¬ 
κινήτου περιουσίας και η σύνταξη σχετικού για κάθε ακί¬ 
νητο σχεδιαγράμματος. Η παρακολούθηση του χρόνου 

λήξης των μισθώσεων των δημοτικών μισθίων και η έγκαι¬ 
ρη ενέργεια διεξαγωγής των νόμιμων δημοπρασιών για 
την επαναμίσθωσή τους. Η φροντίδα διοίκησης και δια¬ 
χείρισης όλων των εν γένει των ακινήτων του Δήμου, μι¬ 
σθωμένων ή μη κτισμάτων, οικοπέδων, άλλης μορφής α¬ 
κινήτων. 

γ) Γραφείο έκδοσης Οικοδομικών αδειών. Έχει την ευ¬ 
θύνη για την έκδοση των οικοδομικών αδειών και την τή¬ 
ρηση του σχετικού αρχείου. 

δ) Γ ραφείο αυθαιρέτων και Επικίνδυνων κατασκευών - 
Έκδοσης αδειών λειτουργίας Καταστημάτων. Έχει την 
ευθύνη της διαδικασίας χαρακτηρισμού και κατεδάφισης 
αυθαιρέτων , επιβολής προστίμων, ειδικής εισφοράς και 
κάθε άλλες σχετικές ενέργειες. Επιβολής διοικητικών 
προσπ'μων. Εφαρμογή διαδικασίας διατήρησης ή κατε¬ 
δάφισης κπσμάτων. Σύνταξη εκθέσεων επικίνδυνων οικο¬ 
δομών. Τηρεί αρχείο σχετικό μετά θέματα ευθύνης. 

Επίσης έχει την ευθύνη για την έκδοση αδειών κατα¬ 
στημάτων υγειονομικού ενδιαφέροντος, της λειτουργίας 
των περιπτέρων και γνωμοδοτεί για την ενοικίαση των κοι¬ 
νόχρηστων χώρων. Τηρεί αρχείο θεμάτων αρμοδιότητας 
του. 

Ε. ΔΙΕΥΘΥΝΣΗ ΦΥΣ. ΠΕΡΙΒΑΛΛΟΝΤΟΣ. 

Ε.1. ΤΜΗΜΑ ΠΡΑΣΙΝΟΥ. 

α) Γραφείο σχεδιασμού - συντήρησης φυτ. Και ζωικού 
πλούτου. Στο γραφείο αυτό ανήκουν οι αρμοδιότητες: 
Δημιουργία νέων πάρκων, πλατειών, δενδροστοιχιών ή 
νέων κέντρων παιδικής χαράς και η προμήθεια του υλικού 
που απαιτείται για την μετατροπή των χώρων αυτών είτε 
σαν χώρο πρασίνου είτε σαν κέντρου αναψυχής για τα 
παιδιά. Φροντίζει με σωστό τρόπο επίβλεψης ώστε τα νέα 
έργα πρασίνου ή κέντρου παιδικής χαράς, που δημιουρ- 
γούνται να είναι από κάθε άποψη λειτουργικά, εναρμονι¬ 
σμένα με το χώρο. Φροντίζει για την καθαριότητα του 
πρασίνου καθώς και κέντρων παιδικής χαράς. Συμπλη¬ 
ρώνει την δενδροφύτευση των πεζοδρομίων και των πλα¬ 
τειών και ανανεώνει τα γηρασμένα και καταστραμμένα 
δένδρα. Καταρτίζει προγράμματα επίκαιρης φύτευσης 
για κάθε περιοχή, ψεκασμό για την καταπολέμηση των α¬ 
σθενειών των φυτών. 

Ε.2. ΤΜΗΜΑ ΚΑΘΑΡΙΟΤΗΤ ΟΣ. 

α) Γ ραφείο Καθαριότητας( Αποκομ.- διαχείρισης απορ- 


ριμ. - καθαριότητας κοινόχρ. Χώρων και κτιρίων). Ο επικε¬ 
φαλής της καθαριότητος οργανώνει τη διεξαγωγή της υ¬ 
πηρεσίας κατά τομείς της πόλεως , εισηγείται την στελέ- 
χωση της υπηρεσίας με το απαραίτητο και κατάλληλο 
προσωπικό και μεριμνά για τον εφοδιασμό της υπηρεσίας 
μετά απαραίτητα μηχανήματα, εργαλεία και σκεύη και ει- 
σηγείται σχετικά με την βελτίωση ή την αύξηση του μηχα¬ 
νολογικού εξοπλισμού. Παρακολουθεί και ελέγχει αυτο¬ 
προσώπως τον τρόπο με τον οποίο διεξάγεται η καθαριό¬ 
τητα από το προσωπικό της υπηρεσίας, μεριμνά για την 
εφαρμογή της δημοτικής διατάξεως που αφορά την κα¬ 
θαριότητα σε συνδυασμό με τις διατάξεις του κανονισμού 
καθαριότητος που θα ψηφιστεί από το Δ.Σ. 

Αποκομίζει και απορρίπτει στο χώρο διαθέσεως απορ- 
ριμμάτωντα συνήθη απορρίμματα των συνοικιών, των κα¬ 
ταστημάτων και κάθε είδους επιχειρήσεων κ.λ.π. που α- 
ποτίθεται στους προ αυτών χώρους, καθώς και τα απορ- 
ρίματα των κοινοχρήστων χώρων που συλλέγονται από τα 
συνεργεία. 

Συλλέγει τα απορρίμματα των κοινόχρηστων χώρων και 
ενεργεί τον καθαρισμό οδών από φερτές ύλες, προβαίνει 
στο κατάβρεγμα και πλήσιμο των οδών και ενεργοποιείτο 
υπάρχον προσωπικό σε έκτακτες ανάγκες. Απορρυπαίνει 
την πόλη από πάσης φύσεως διαφημισπκά έντυπα τα ο¬ 
ποία έχουν τοποθετηθεί αυθαίρετα σε διάφορους χώ¬ 
ρους, παρέχει τα απαραίτητα στοιχεία στο γραφείο δη¬ 
μοσίων σχέσεων για την άσκηση προπαγάνδας τηρήσεως 
της καθαριότητος της πόλεως. 

Η παρούσα προκαλεί δαπάνη σε βάρος του προϋπολο¬ 
γισμού του Δήμου Καλυμνίων, το ύψος του οποίου δεν 
μπορεί να προϋπολογισθεί. 

Το ίδιο ισχύει και για τα επόμενα τέσσερα (4) οικονομι¬ 
κά έτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 4 Ιανουάριου 1999 

Με εντολή Γεν. Γραμ. Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

